Når lille Johanne skal ud at lege, får hun kun knappet én knap i sin jakke, hvis der er trykknapper i den. I hvert fald hvis hun går i en københavnsk børnehave.

Her mener flere pædagoger, at den gentagne bevægelser med at knappe børnetøj øger deres risiko for slidgigt, og derfor fraråder de forældre at give deres børn tøj med trykknapper på. Det viser en rundringning, som P4 København har lavet.

I vuggestuen Barndommens Gade på Vesterbro i København er pædagogerne allerede plaget af ømme tommelfingre, fortæller pædagogisk leder Lis Winther til P4 København. Derfor har institutionen i deres nyhedsbrev opfordret forældrene til at lade børnetøj med trykknapper høre de hjemlige rammer til.

Skulle man alligevel give sit barn tøj med trykknapper på i børnehave, er der konsekvenser.

- Hvis der er for mange trykknapper, så knapper vi kun én, siger Lis Winther til P4 København.

P4 København har talt med Jane Frølund Thomsen er overlæge ved Arbejds- og Miljømedicinsk afdeling på Bisbebjerg Hospital. Hun afviser, at trykknapper øger risikoen for at udvikle slidgigt i fingrene.

HVAD MENER DU? DELTAG I DEBATTEN PÅ FACEBOOK